Diari Oficial de la Generalitat Valenciana


Sumari del DOGV 8469, del 22-01-2019 (2019/485)

Extracte de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions de serveis socials especialitzats de persones majors (prestacions econòmiques individualitzades).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8469

Data del DOGV
:   22-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/485


Data del document
:   28-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions de serveis socials especialitzats de persones majors (prestacions econòmiques individualitzades). [2019/485]  
BDNS (identif.): 435593.  
De conformitat amb el que es determina en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Persones de més de 60 anys, amb deficiències de caràcter motor o sensorial que impedisquen o dificulten la seua mobilitat a través de mitjans normals.  
  
Segon. Finalitat  
Eliminació de barreres arquitectòniques existents en l'habitatge propi o en l'edifici de la persona gran que obstaculitzen la seua mobilitat, incloent aquelles transformacions o reformes que contribuïsquen a evitar els obstacles i a facilitar la mobilitat.  
  
Tercer. Bases reguladores  
Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions en matèria de serveis socials especialitzats de persones grans (DOGV 05.01.2016).  
  
Quart. Import  
La quantia de la subvenció ha d'estar en funció dels ingressos totals de la unitat familiar, del nombre de membres d'aquesta, del cost de l'activitat subvencionada i del mòdul màxim. Els ingressos totals de la unitat familiar es computen conformement al barem establit en l'ordre de bases. El mòdul econòmic màxim pel qual es regeixen les prestacions econòmiques individualitzades per a l'eliminació de barreres arquitectòniques és de 3.727,57 €.  
  
Cinqué. Termini de presentació de sol·licituds  
El termini comprèn des de l'endemà de la publicació d'aquest extracte en el Diari Oficial de la Generalitat Valenciana fins al 31 d'octubre de 2019. No obstant això, amb caràcter extraordinari, podran admetre's i tramitar-se aquelles sol·licituds de subvencions presentades amb posterioritat a aqueixa data i abans del 31 de desembre d'aquest any, sempre que s'acredite documentalment l'aparició de la necessitat fora del termini normal de presentació de sol·licituds.  
  
València, 28 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.